Φιλιπέν ντε Σιβρύ

Η Φιλιπέν ντε Σιβρύ (, 19 Ιουλίου 1775 – 15 Απριλίου 1851), γνωστή αργότερα και ως Μαντάμ ντε Βαννόζ (Madame de Vannoz), ήταν Γαλλίδα ποιήτρια, θεατρική συγγραφέας και πεζογράφος, που γεννήθηκε και πέθανε στο Νανσύ.

Υπήρξε συγγραφέας από την παιδική της ηλικία, όντας ένα παιδί-θαύμα, το έργο του οποίου αποτελούσε αντικείμενο θαυμασμού προσωπικοτήτων της εποχής των τελευταίων δεκαετιών του 18ου αιώνα. Σε ηλικία μόλις οκτώ ετών παρουσίασε ωραίους λυρικούς στίχους, που προκάλεσαν ενθουσιαστικά σχόλια διάσημων λογοτεχνών της εποχής. Χαρακτηριστικό είναι ότι νεαρότατη η ντε Σιβρύ έγινε μέλος της «Ακαδημίας των Αρκάδων» της Ρώμης, της Ακαδημίας της Λυών και πολλών άλλων έγκυρων πνευματικών οργανισμών.Frères Michaud, Volume 85, pages 95-99 – 1862 Biographie universelle, ancienne et moderne et Cours de littérature profane et sacrée Par François-Zénon Collombet (1833) page 384 Σε ηλικία 15 ετών έγραψε το λυρικό δράμα Καλυψώ. Ως ενήλικας συνέγραψε το βιβλίο Conseils à une femme sur les moyens de plaire dans la conversation (= «συμβουλές για μια γυναίκα ..., 1812) μαζί με μια ποιητική συλλογή, την «Poésies fugitives», εντασσόμενη στην ευαισθησία της προρομαντικής λογοτεχνίας. Θεωρείται ατύχημα για την ευρωπαϊκή λογοτεχνία γενικότερα το γεγονός ότι μετά τον γάμο της η Φιλιπέν εγκατέλειψε τη συγγραφή και αφοσιώθηκε στην οικογενειακή ζωή.

Παραπομπές

Πηγές
 Τάσος Ν. Πετρής: το λήμμα «Βαννόζ Φιλιππίνα ντε Σιβρύ» στη Νέα Ελληνική Εγκυκλοπαίδεια «Χάρη Πάτση», τόμ. 7, σελ. 767

Κατηγορία:Γάλλοι ποιητές
Κατηγορία:Ποιήτριες
Κατηγορία:Γάλλοι θεατρικοί συγγραφείς